Paul Smith (defensive end)

Paul Edward Smith (Phatwe a le malatsi a le lesome le boraro, 1945-Mopitlo a le lesome le bone, 2000) e ne e le motshameki wa kgwele ya seAmerika (American football) yo neng a tshameka kwa morago (defensive end) mo American Football League (AFL) le National Football League (NFL).

 Botshelo jwa pele 
Smith o tsholetswe kwa Ada, Oklahoma mme a godisediwa kwa Roswell, New Mexico. O tshamekile kgwele ya Mmadikole (college football) a tshamekela New Mexico Lobos.

 Tiro ya kgwele 
Smith o ne a tlhophiwa ke setlhopha sa Denver Broncos ba Denver Broncos ka 1968 NFL/AFL Draft, moragonyana o ne a tshameka mo NFL a tshamekela Broncos le Washington Redskins.

Smith o ne a tshameka ko morago (defensive tackle) mo setlheng sa gagwe sa ntlha ka 1968. O tshamekile metshameko e le lesome le bobedi, a simolola e le meraro. O ne a dira rekote ya gagwe ya ntlha ka 1970 ha a tshwara fumble gangwe (mo go tse di sa tlhomamisiwang, o ne a dira quarterback sack ya gagwe ya ntlha, a gatisa di le tharo mo ngwageng oo). Ka 1970, Smith o ne a nna mosimolodi wa metshameko yotlhe, selo se a ileng a se dira mo ditlheng tse nne ka go latelelana. Mo dingwageng tseo, o ne a dira di sack di le lesome mo ngwageng mongwe le mongwe (e le direkote tse di sa tlhomamisiwang ka gore sacks di ne di sa tlhomamisiwa go fitlhelela ka 1982), ngwaga wa 1971 e le o ne wa di sack tse dintsi di le lesome le bobedi. O ne a biletswa kwa Pro Bowl ka 1972 le 1973; Broncos, e ne ele kgakala thata le go aga se se ileng sa bitswa "Orange Crush Defense", e ne ya bona phenyo ya yone ya ntlha mo setlheng seo ka 7-5-2. Ditlha tsa 1974 o tshamekile metshameko e le mene fela. Mo ngwageng o o latelang, o ne a dira touchdown a sena go tshwara fumble kgatlhanong le Atlantla Falcons ka Ngwanatsele a le masome a mabedi le boraro; e ne ele touchdown ya gagwe ya ntlha ebile ele ya bofelo mo tirong ya gagwe.Denver Broncos at Atlanta Falcons - November 23rd, 1975  Pro Football Reference. Retrieved 15/10/2023. Smith e ne e le konokono ya batshameka morago ba ba neng ba isa Denver kwa metshamekong ya mantshano e le lantlha ka ngwaga wa 1977. Ka fa tlase ga botlhokomedi jwa ga Joe Collier yo e neng e le defensive coordinator, o ne a aga botshameki morago jo bo neng bo na le banna ba le bararo ba mola (linemen) ko morago le  ba le bane ba linebacker se mo bogompienong se bidiwang 3-4 defense. Smith o ne a kopiwa go tshameka kwa pele.MHR's Forgotten Broncos -- Paul Smith.  Tim Lynch. Retrieved 15/10/2023. Ngwaga o o, o ne a dira interception ya gagwe ya ntlha, ye nngwe e e neng ya nna ya bohelo e tla mo ngwageng wa gagwe wa bofelo. O ne a fudugela kwa Washington Redskins ka 1979.  A tshameka metshameko ya palo gotlhe ya masome a mararo le bongwe, a simolola e ferabongwe mo ditlheng tse pedi pele ga a tlogela tiro a le dingwaga tse masome a mararo le botlhano.

Mo tirong ya gagwe kwa Broncos o ne a posa di sack di le 55.5. Smith o ne a apara nomore ya masome a supa kwa Bronco, o ne a tsenngwa mo Denver Broncos Ring of Fame ka 1986 ene le batshameka morago (quarterbacks) Frank Tripucka and Charley Johnson. Motshameki wa Broncos wa ntlha go tshameka ditlha tse lesome le setlhopha seo, Smith o tsewa e le mongwe wa batshameka morago ba mola ba ba gaisang mo ditsong tsa Broncos.Top 5 Broncos DLs of all time: Paul Smith  Broncos TV. Retrieved 15/10/2023.

 Ka ga gagwe 
Smith o ne a nna kwa  Aurora, Colorado go fitlhela ka Mopitlo a le lesome le bone, 2000 fa a tlhokafala ka ntata ya kankere ya lenyeme (Pancreatic cancer)Former Broncos DL Paul Smith  Pro Football Weekly. Retrieved 15/10/2023.. O ne a na le nwaga a bidiwa Paul Smith, yo o nang le bana ba le bararo: Paul Smith III, Amirah, le Layana.

 Kitso-Tlaleletso 

 List of American Football League players

 Metswedi